આ યાદીમાં ડો. કેશવરામ બલીરામ હેડગેવારને પણ અગ્ર હરોળમાં મૂકવા પડે. રાષ્ટ્રીય સ્વયંસેવક સંઘનો પાયો નાખનારા ડો. કેશવરામ હેડગેવાર 4 એપ્રિલ,1889ના રોજ જન્મ્યા અને 21મી જૂન, 1940ના રોજ અવસાન પામ્યા. તેમનામાં બાળપણથી જ અભૂતપૂર્વ નીડરતા અને રાષ્ટ્રભક્તિ હતી. શાળાકાળથી જ તેઓ દેશભક્તિ માટે અગ્રેસર રહેતા. માત્ર 35 વર્ષની ઉંમરે 1925માં તેમણે રાષ્ટ્રીય સ્વયંસેવક સંઘનો પાયો નાખ્યો અને હિન્દુસ્તાનમાં નવા વિચારો અને નવી હિંમતનો સંચાર દેશના યુવાનોમાં કર્યો હતો.